Tomas Northug

Tomas Northug (født 1990) er en norsk tidligere langrennsløper som representerte Strindheim IL. Han fikk sitt gjennombrudd i 2010 da han ble juniorverdensmester i sprint. Han debuterte i verdenscupen i Drammensprinten med en 30.-plass samme år.

I mai 2017 informerte han om at han la opp som langrennsløper.

Han er bror av langrennsløperne Petter Northug og Even Northug. Petter og Tomas har vært venner og treningskamerater i oppveksten. På samme måte som sin storebror hadde Tomas Northug et godt taktomslag og en sterk spurt.

 Idrettskarriere 
Northug ble i 2009 tatt ut til å representere Norge i juniorverdensmesterskapet (Junior-VM) som ble arrangert i Praz de Lys Sommand i Frankrike i perioden 1.-6. februar 2009. Tomas Northug ble tatt ut til å gå både 10 km fristil, sprint klassisk (1,5 km), 20 km fellesstart med skibytte og 4x5 km stafett. Best gikk det på stafetten, der det ble bronse. Han fikk 9.-plass på sprinten, 10.-plass på 10 km og 13.-plass på 20 km. 

I januar 2010 kom det definitive gjennombruddet da Northug ble juniorverdensmester i sprint i Hinterzarten i Tyskland foran en annen nordmann, Pål Golberg. I tillegg fikk han gull på 4 x 5 km stafett, sammen Didrik Tønseth, Pål Golberg og Finn-Hågen Krogh.Dagbladet.no – Dobbel stafettjubel for Norge i junior-VM

Som følge av gullet i junior-VM fikk Northug sjansen til å prøve seg i verdenscupen da det ble arrangert prøve-VM i Oslo i mars 2010.

Northug vant Skandinavisk Cup 2012/13 og var dermed sikret deltakelse i rennene i verdenscupen i langrenn 2013/14 fram til jul 2013. Han deltok også ved U23-VM på ski 2013 i Liberec i Tsjekkia. Der ble han slått ut i semifinalen på sprinten, og endte på 11.-plass. 

I januar deltok han ved Ski-NM 2014. I NM del 1 på Lillehammer vant han gull på 3 x 10 km stafett sammen med John Kristian Dahl og Petter Northug. På sprinten endte han på 5.-plass i løpet, og 4.-plass i NM, siden britiske Andrew Musgrave vant selve løpet. I NM del 2 på Vågå i mars fikk han bronse på lagsprinten, sammen med storebror Petter. 

Den 17. januar 2015 vant han sin første verdenscupseier, da han vant sprinten i Otepää i Estland.Dagbladet.no - Lillebror Northug lot tårene trille etter sin første verdenscupseier, besøkt 17. januar 2015.

I Ski-VM 2015 deltok han i sprint, og gikk seg fram til finalen etter tredje beste tid i prologen, førsteplass i sin kvartfinale og andreplass i sin semifinale. I finalen kom han sist i mål, og kom dermed på 6.-plass.

 Verdenscupen 

 Sammenlagtplasseringer i verdenscupenSesongDistansecupenPoeng SprintcupenPoeng SammenlagtSammenlagt Poeng 2009/10  – - 116.1. 183.1. 2010/11  – - 58.31. 104.31.2011/12--50.35.101.35.2012/13--27.70.64.70.2013/14--56.30.110.30.2014/15--5.181.30.181.

 Enkeltseire i verdenscupenNr.DatoStedDisiplin 1.    Otepää  Sprint klassisk

 Continental cup 
Enkeltseire
 Nr. Dato Sted Disiplin Cup 1. 9. februar 2013  Jõulumäe Sprint klassisk Skandinavisk Cup 2. 10. februar 2013  Jõulumäe Sprint fristil Skandinavisk Cup 3. 23. februar 2013  Enare Sprint fristil Skandinavisk Cup

Skandinavisk Cup sammenlagt
 Sesong Sammenlagt Poeng Plass 2011/12  36  59.  2012/13  493  1.  2013/14  118  24.  2014/15  -  -  2015/16  -  -  2016/17  98  18. 

 Referanser 

 Eksterne lenker 



  Profil hos Team Northug

Kategori:Norske langrennsløpere
Kategori:Deltakere under Ski-VM 2015
Kategori:Personer fra tidligere Mosvik kommune
Kategori:Personer fra Inderøy kommune
Kategori:Juniorverdensmestere i langrenn
Kategori:Norgesmestere i langrenn